Ըստ Ստյոպա Սաֆարյանի, Լավրովի հայտարարությունը նաև նշանակում է, որ Կրեմլը փորձում է Հայաստանի նոր ղեկավարության հետ շփվել այնպես, ինչպես հայաստանյան նախորդ վարչակազմերի օրոք էր՝ թելադրողի դիրքերից: «Սա իներցիա է նրանց քաղաքական վերնախավի կողմից, որոնք չեն հասկանում Հայաստանում փոխված իրողությունները, նոր իշխանությունների բաց և շիտակ կոչերը՝ Հայաստանի հետ հարաբերությունները կառուցել ինքնիշխանության հարգման վրա, ինչի մասին Նիկոլ Փաշինյանը քանիցս խոսեց Ռուսաստան կատարած իր այցելությունների, ՌԴ ղեկավարների հետ հանդիպումների ընթացքում: Տակավին շարունակվում է նախկին գործելաոճը»,- հավելեց Ստեփան Սաֆարյանը: